Keelvol vir geweld | Netwerk24
Keelvol vir geweld
"Die beskuldigdes verskyn in die hof, kry borgtog en gewoonlik begin die messtekery ná twee weke van vrede maar net weer."
Só sê Kathleen Tarentaal, 'n in­wo­ner van Weltevreden, wat soos ander inwoners van dié gebied moeg is vir die voortslepende ge­weld waarmee hulle gereeld gekon­fron­teer word.
Sy sê die voorkoms van gereelde mesaanvalle in Weltevreden is as gevolg van bendes wat in Smartie Town woon.
Sy vertel sy self moes al 'n pleeg­kind aan die dood afstaan nadat hy aangeval is. Sy vertel ook 'n kleu­terskoolonderwyser in die gebied is in die straat doodgesteek terwyl sy met iemand gesels het.
Tarentaal sê die inwoners het al pogings aangewend om die pro­bleem aan te pak. Hulle het al hul wykraadslid versoek om hulle te help om 'n buurtwag te stig en het ook Cloetesville-polisie met hul klagtes genader. Kapt. Zenobia Sedeman, woord­voer­der van Cloetesville-polisie, sê daar is geen klagte oor bendegeweld in Smartie Town by die polisie aanhangig gemaak nie. Sy sê ook Cloetesville-polisie patrolleer gereeld.